Cibus nimis machinatus
Cibus nimis machinatus (Francogallice Aliment ultratransformé) in fabricis e transformatione rerum naturalium operationibus chemicis conficiuntur. Definitio cibi nimis machinati a Carolo A. Monteiro et collegis primum anno 2010 in illa "Nova" classificatione alimentorum data est.

Tales cibi gustum placere, famem voracitatemque devincere valent. Confectoribus et venditoribus emolumenta generosiora conferunt quam quae a cibis simplicioribus adportantur. Qui autem quotidie consumere solent obesitate morbisque pluribus necnon morte rapidiore periclitari censentur; sunt qui crebritatem cancrorum variorum in hominibus iuvenioribus crescentem e frequenti consumptione ciborum machinatorum partim oriri arguant atque e mundano istius diaetae quae "occidentalis" nuncupatur incremento. Usus ciborum machinatorum e conversione industriali et globalizatione magna parte oritur: inde enim maximae fabricae chemicae et culinariae evolverunt; inde etiam homines plurimi in urbibus habitantes, longas horas laborantes, e retibus ruralibus exclusis, alimenta cito parata cito consumpta quaesiverunt. Inde confectores per omnem orbem terrarum praxim clientium idealium comsumptricem propagare possunt.

Iam ante conversionem industrialem Yuan Mei gastronomus Sinensis de usu productuum artificiosorum ut sapor colorque ciborum accommodaretur monuit: "Neque  ad colorem ferculi mutandum, neque saporifera adhibere licet ad aromata addenda".

Notae 

Cibus promptus

Bibliographia 
 Andrew Anthony, "Fast food fever: how ultra-processed meals are unhealthier than you think" in The Guardian (16 Octobris 2022)
 Ashley N. Gearhardt et al., "Social, clinical, and policy implications of ultra-processed food addiction" in British Medical Journal (2023) no. 383
 Michael J. Gibney, "Ultra-Processed Foods: Definitions and Policy Issues" in Current Developments in Nutrition vol. 3 (Februario 2019) nzy077
 Evangelia Grammatikaki, Jan Wollgast, Sandra Caldeira, "High Levels of Nutrients of Concern in Baby Foods Available in Europe That Contain Sugar-Contributing Ingredients or Are Ultra-Processed" in Nutrients vol. 13 (2021) p. 3105 sqq.
 Carlos Monteiro et al., "A new classification of foods based on the extent and purpose of their processing" in Cadernos de saúde pública vol. 26 (Novembri 2010)
 Fernanda Rauber et al., "Ultra-Processed Food Consumption and Chronic Non-Communicable Diseases-Related Dietary Nutrient Profile in the UK (2008–2014)" in Nutrients vol. 10 (2018) p. 587 ff.
 Bettina Elias Siegel, Kid Food: The Challenge of Feeding Children in a Highly Processed World. Oxford University Press, 2019
 Mathilde Touvier et al., "Ultra-processed foods and cardiometabolic health: public health policies to reduce consumption cannot wait" in British Medical Journal (2023) no. 383
 Anthony Warner, "Rise of the Ultra Foods - Part 1", "Part 2", "I was wrong about ultra-processed food – it really is making you fat (situs venalis)" (2018-2019)
 Bee Wilson, "How ultra-processed food took over your shopping basket" in The Guardian (13 Februarii 2020)

Nexus externi 
 Satira contra Carolum Monteiro ab instituto commerciali Alimentation Santé directa
 Salud Picchi González-Alorda, Industrias de alimentos ultraprocesados y su comunicación mediática (dissertatio 2021)

Cibus officinatorius
Nutritio hominum